Muju-bakkene

Muju-bakkene er et skihoppanlegg ved byen Muju i Nord-Jeolla i Sør-Korea. Anlegget er en del av vintersportssanlegget Muju Resort, og består av fire hoppbakker med størrelse K120 (HS133), K90 (HS101), K60 og K35.

Hoppbakkene i Muju Resort ble bygd i 1990, og har siden vært treningsbase for de sørkoreanske skihopperne. Anlegget var arena for skihopping under vinter-Universiaden i 1997, og arrangerte et Sommer Grand Prix-renn i 2000, men har ikke hatt verdenscuprenn.

Alle de fire hoppbakkene har plastmatter, slik at de også kan brukes sommerstid.

Bakkerekorden i begge de to største bakkene er satt av Yoshiharu Ikeda (Japan) under vinter-Universiaden i 1997. I HS133-bakken er rekorden 136 meter, satt 1. februar 1997. I HS101-bakken er rekorden 103,5 meter, satt 26. januar 1997.

Eksterne lenker
 Skisprungschanzen-Archiv: Muju

Hoppbakker i Sør-Korea
Nord-Jeolla
Sport i Nord-Jeolla
1990 i Sør-Korea